Bratislava, 2.7.2024

# **Vysvetlenie súťažných podkladov č. 5**

V rokovacom konaní so zverejnením na predmet zákazky „**Riadiaci a komunikačný systém verejného osvetlenia**“, ktoré bolo vyhlásené verejným obstarávateľom Technické siete Bratislava, a.s., Primaciálne nám. 1, 814 99 Bratislava (ďalej len „verejný obstarávateľ“) vo Vestníku verejného obstarávania č. 258/2023 zo dňa 28.12.2023 pod značkou 39818 - MRT, verejný obstarávateľ poskytuje na otázky záujemcu predložené v II. fáze zákazky nasledovné vysvetlenie:

**Otázka č. 22:**

V postupe obstarávania je možné spolu so základnou ponukou zaslať aj pripomienky k navrhovanej zmluve, ktoré budú následne prerokovávané. Prosím vás, akou formou ich máme zadať? Bude akceptovaná forma dokumentu, kde budú popísané jednotlivé body zmluvy s pripomienkami?

**Odpoveď č. 22:**

V prílohe č. 2 „Vzor základnej ponuky“ súťažných podkladov, ktoré Vám boli zaslané prostredníctvom záložky „Komunikácia“ v IS Josephine je v súvislosti s pripomienkami uchádzačov k zmluvným podmienkam uvedené:

Uchádzač môže navrhovať úpravu jednotlivých zmluvných ustanovení, ktoré tvoria prílohu č. 3 súťažných podkladov. Uchádzač v tejto časti uvedie zároveň aj to, ako konkrétne majú byť ním rozporované podmienky upravené. Uchádzač môže navrhnúť uplatnenie aj iných zmluvných podmienok, takých ktoré nie sú v súťažných podkladoch spomenuté.

Ide o textovú časť základnej ponuky. Verejný obstarávateľ nelimituje rozsah tejto časti. Žiadame však, aby každá požiadavka na úpravu/doplnenie zmluvných podmienok bola označená samostatným číslom.

Následne je v tomto dokumente uvedená vzorová forma, ktorá však nie je záväzná. Verejný obstarávateľ však požaduje identifikáciu konkrétneho bodu/článku Zmluvy, ktorý uchádzač navrhuje upraviť a jeho navrhované znenie.

Zároveň požadujeme, aby tento dokument bol predložený v editovateľnej podobe pre zjednodušenie ďalšej práce s pripomienkami.

S pozdravom

 Ing. Juraj Nyulassy

 Predseda predstavenstva